CELEX: 32009R0056
Language: ro
Date: 2009-01-21 00:00:00
Title: Regulamentul (CE) nr. 56/2009 al Comisiei din 21 ianuarie 2009 privind clasificarea anumitor mărfuri în Nomenclatura combinată

23.1.2009   
            
            
               RO
            
            
               Jurnalul Oficial al Uniunii Europene
            
            
               L 19/3
            
         
      REGULAMENTUL (CE) NR. 56/2009 AL COMISIEI
   
   din 21 ianuarie 2009
   privind clasificarea anumitor mărfuri în Nomenclatura combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește normele generale pentru interpretarea Nomenclaturii combinate. Aceste norme se aplică, de asemenea, oricăror alte nomenclaturi bazate integral sau parțial pe aceasta sau care îi adaugă subdiviziuni suplimentare și care sunt stabilite prin dispoziții comunitare specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor norme generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat anterior.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 ianuarie 2009.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Sacoșă realizată dintr-un material țesut din benzi de polipropilenă de cel mult 5 mm lățime, de formă paralelipipedică, măsurând aproximativ 54,5 cm × 74 cm × 25 cm, cu două mânere solide realizate din același material, cusute pe cele două părți lungi ale sacoșei, ajungând până sub fundul sacoșei.
                  Sacoșa este acoperită în mod vizibil, pe ambele părți, cu material plastic, nu este compartimentată în interior și se poate închide cu un fermoar situat deasupra. Marginile sunt întărite cu o bandă aplicată.
                  (articol similar unei sacoșe pentru cumpărături)
                  (A se vedea fotografia nr. 649) (1)
                  
               
               
                  4202 92 19
               
               
                  Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii combinate, cu nota 2(m) la capitolul 39, cu nota complementară 1 la capitolul 42 și cu textul codurilor NC 4202, 4202 92 și 4202 92 19.
                  Datorită formei sale paralelipipedice specifice sacoșelor pentru cumpărături și mânerelor întărite, situate în așa fel încât să poată fi purtate în mână de cumpărător, și ca urmare a faptului că învelișul de plastic, închiderea prin fermoar, marginile întărite și mânerele solide (care continuă de-a lungul părților laterale ale sacoșei pentru a-i mări rezistența) permit o folosință îndelungată, sacoșa deține caracteristicile obiective ale unui „articol similar unei sacoșe pentru cumpărături”.
                  Articolele similare unei sacoșe pentru cumpărături sunt cuprinse la poziția 4202 (a se vedea, de asemenea, nota explicativă la Sistemul armonizat aferent poziției 4202 primul paragraf, care menționează explicit că această poziție cuprinde numai articolele menționate în mod specific și articolele similare.)
                  Datorită caracteristicilor menționate mai sus, articolul în cauză nu este unul folosit în general pentru ambalarea sau transportul oricărui tip de produse; prin urmare, clasificarea sa la poziția 3923 este exclusă în temeiul notei 2(m) la capitolul 39 [a se vedea, de asemenea, notele explicative la Sistemul armonizat aferente poziției 3923 primul paragraf litera (a) și al doilea paragraf].
                  Având în vedere că suprafața exterioară a articolului este acoperită în mod vizibil cu material plastic, el trebuie clasificat drept un articol cu suprafața exterioară din material plastic (a se vedea nota complementară 1 la capitolul 42).
                  În consecință, articolul se clasifică la codul NC 4202 92 19.
               
            
         
      
         (1)  Fotografia are un caracter strict informativ.